Tapa Vallavalitsus
vallavalitsus@tapa.ee

	Teie: 10.02.2026 nr 7-1/26/4-1 

Meie: 27.02.2026 nr 7.2-3.3/1092-2	
Planeeringu tuleohutusosa kooskõlastamata jätmine

Päästeseaduse § 5 lg 1 p 7 ja planeerimisseaduse § 133 lg 1 alusel keeldub Päästeameti Ida päästekeskuse ohutusjärelevalve büroo nõunikr Alar Tetting kooskõlastamast Pinnavormid OÜ poolt koostatud Lääne-Virumaal Tapa vallas Jäneda külas Maarjaheina maaüksuse detailplaneeringu tuleohutusosa järgmistel põhjustel:

Tulekustutusvee tagamise lahendus ei vasta nõuetele.
Alus: Siseministri määrus nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ § 7 lg 6.
Selgitus: Detailplaneeringu järgi tagatakse nõutav tulekustutusvesi 22 m3 mahutiga, jääb arusaamatuks, kust on võetud selline info, et antud hoone puhul piisab 22 m3 mahutist. Määruse järgi peab I kasutusviisiga hoonel olema nõutavaks veekoguseks vähemalt 30 m3. Lisaks sellele on planeeringus kirjas, et alale ei planeerita ainult I kasutusviisiga hooneid. Arvestades muude kasutusviisidega, siis peaks nõutavaks veekoguseks olema vähemalt 108 m3. Seletuskirjas viidatud olemasoleva veevõtukoha näol ei ole tegemist ametliku veevõtukohaga, tegemist on tavalise loodusliku veeallikaga.

Tuua välja hoonete minimaalsed tuleohutusklassid, korruselisused ning lubatud kõrgused.
Alus: Siseministri määrus nr 17 „Ehitisele esitatavad tuleohutusnõuded“ § 5.
Selgitus: Planeeringus puudub info, mis on planeeritavate hoonete minimaalsed tuleohutusklassid. Välja on toodud, et maksimaalne kõrgus hoonetel 12 meetrit, juhime tähelepanu, et TP3 tuleohutusklassiga hoonetel on maksimaalseks kõrguseks lubatud 9 meetrit.

Päästeameti Ida päästekeskuse kooskõlastuse andmise keeldumine on sisult menetlustoiming. Üldjuhul saab haldusmenetluse toimingu vaidlustada koos haldusaktiga (sisulise otsusega) -  antud juhul on vaide või kaebuse esitamine võimalik pärast Tapa Vallavalitsuse planeeringu vastuvõtmise otsuse või selle andmisest keeldumise kohta.

Lugupidamisega

(allkirjastatud digitaalselt)
Alar Tetting
nõunik
Ohutusjärelevalve büroo

322 2708
alar.tetting@rescue.ee